Chlapi, nie ste nejakí krehkí? V jednom kuse niečo niekoho bolí, nemá sa dobre, prežíva ťažké obdobie. Zdá sa, že po dobách ľadových, kamenných, bronzových, nadišla doba kryštálová. Musíte si na každom kroku dávať pozor, aby ste sa náhodou niekoho nedotkli.
Vždy, keď sa zo sveta dopočujeme o nejakej pohrome alebo tragédii, zvyknú ľudia reagovať výlevom emócií a súcitu. Síce je to sympatické (a prirodzené), no je iba na škodu, keď tento impulz súcitu často vzbĺkne a zhasne iba v hlave jednotlivca a nevyprodukuje žiaden vonkajší efekt. My ľudia totiž často nadšene ponímame správy rovnakým spôsobom, akým ponímame knihu, alebo film: ako neangažovaní pozorovatelia, ktorí sa bavia na deji – a utápajú sa emóciami, ktoré vyvoláva. Aj keď veľa ľudí nevníma hrôzu a súcit ako niečo príjemné, no aj tieto silné emócie, avšak prežité v bezpečí a pohodlí našich domovov, tiež ponúkajú istý druh uspokojenia. Čítať ďalej
Pri tom, ako sme definovali zámer magazínu, sme si povedali, že nebudeme hľadať dokonalého, ideálneho muža, ale hľadať cestu, ako byť lepším mužom. Každý nesie potenciál, ktorý dokáže naplniť. Pravda je, že sa v debatách definícii muža nedokážete vyhnúť. Čo chlap, to názor. Tak je to absolútne v poriadku. Ak môžu mať muži okolo mňa svoj názor, tak mi dovoľte predstaviť ten môj. Toto sú veci, ktoré muž vo svojom živote kultivuje.
Vyspelá spoločnosť je dnes plná nezávislých a silných žien. Teda, aspoň to tak pôsobí. Feminizácia v pôvodne vyslovene mužských odvetviach je zjavná a neustále zvýrazňovaná. Silné ženy. Pod týmto pojmom si zrejme každý predstaví niečo iné, no väčšina má túto predstavu spojenú s obrazmi superhrdinky na štýl Wonder Woman, ktorá chce a vie zachrániť celý svet. Žena vzdelaná, finančne nezávislá, dobre oblečená, vždy upravená, taká, čo si v konflikte zachová chladnú hlavu, vie šéfovať veľkým pracovných kolektívom a robí to s úsmevom a veľkou rozvahou – proste obraz, ktorý rovnako ako zázračné perleťové jednorožce neexistuje. A myslím, že všetci to vieme.
Tak teda ako? Muž tvrdý ako Clint Eastwood, alebo radšej citlivý, vždy pripravený so slzou na krajíčku? Vadí alebo nevadí, keď mám bradu rozmočenú slzami? Je lepšie, ak jediná tekutina na mojej brade bude masť z pečenej slaniny? Poďme si pozrieť niekoľko polovážnych poznámok k mužskému (mužnému) plaču.